Evika Siliņa

Evika Silinia (, g. ) – Latvijos teisininkė ir politikė, nuo 2023 m. rugsėjo 15 d. einanti Latvijos ministrės pirmininkės pareigas. Priklauso politinei partijai „Vienybė“.

 Biografija 
Gimė 1975 m. rugpjūčio 3 d. Rygoje. 1993–1997 m. studijavo teisę Latvijos universitete, kur įgijo teisės bakalauro laipsnį ir teisininkės kvalifikaciją, o Rygos aukštojoje teisės mokykloje – magistro laipsnį.

Per 2011 m. Latvijos parlamento rinkimus E. Silinia buvo iškelta kaip V. Zatlerio Reformų partijos kandidatė Rygoje, tačiau nebuvo išrinkta.

Nuo 2013 m. sausio mėn. iki 2019 m. sausio 23 d. ėjo Vidaus reikalų ministerijos parlamentinės sekretorės pareigas.

2019 m. sausio 23 d. ministrui pirmininkui Arturui Krišjaniui Kariniui patvirtinus ministrų kabinetą, pradėjo eiti ministro pirmininko parlamentinės sekretorės pareigas.

2022 m. Latvijos parlamento rinkimuose politikė kandidatavo su partija „Naujoji vienybė“ ir buvo išrinkta.

2022 m. gruodžio 6 d. Silinia paskelbta socialinės apsaugos ministre. Būdama ministre minimalių pajamų didinimą laikė vienu iš pagrindinių savo tikslų.

2023 m. liepos 4 d. jos ministerija pateikė parlamentui ratifikuoti Stambulo konvenciją su tam tikromis išlygomis ir vyriausybės partnerio „Nacionalinio susivienijimo“ nepritarimu.

2023 m. rugpjūčio 16 d., atsistatydinus Krišjaniui Kariniui, „Naujoji vienybė“ iškėlė Silinios kandidatūrą į ministrės pirmininkės postą. Rugpjūčio 24 d. prezidentas Edgaras Rinkevičius paprašė jos suformuoti vyriausybę.

2023 m. rugsėjo 15 d. politikės vadovaujama vyriausybinė koalicija, gavusi 53 balsus, gavo parlamentinės daugumos pasitikėjimą parlamente. Ji teigė, kad sieks įtraukti rusakalbę mažumą, skatindama latvių kalbos mokymąsi, kad švietimo sistema būtų grindžiama latvių kalba. Vyriausybė taip pat siekia padidinti karinį biudžetą ir baigti statyti užkardą šalies pasienyje su Rusija ir Baltarusija. Evika Silinia yra antroji moteris, tapusi Latvijos ministre pirmininke (po Laimduotos Straujumos 2014–2016 m.).

 Išnašos 

|-

Kategorija:Latvijos ministrai pirmininkai
Kategorija:Latvijos teisininkai